Filarmonica Banatul Timișoara

SOUNDS OF FANTASY | Orchestra, Corul Filarmonicii Banatul & Corul comunitar | Dirijor: Stefan Geiger
2026-09-04 21:00 - 22:30, 2026-09-05 21:00 - 22:30 (Europe/Bucharest) | Parcul Rozelor, BD. C. D. LOGA, Timișoara, Timiș, România
Ați urmărit cu sufletul la gură „Game of Thrones”, „The Lord of the Rings”, „The Avengers” sau „Avatar”? Atunci, cu siguranță, le veți recunoaște muzica încă de la primele acorduri.
În 4 și 5 septembrie, de la ora 21:00, coloanele sonore care au dat forță acestor universuri vor răsuna live în Parcul Rozelor, în interpretarea Orchestrei simfonice „Remus Georgescu” și a Corului „Ion Românu” ale Filarmonicii Banatul Timișoara, alături de Corul comunitar.
Dirijor: Stefan Geiger
Dirijor Cor: Iosif Todea
Soliști: Rut Iovescu – soprană, Ana Kui – mezzosoprană, Claudiu Șola – bas
Călătoria muzicală continuă prin lumile din „How to Train Your Dragon”, „Black Panther”, „Jurassic Park” și „King Kong”.
Două seri de muzică live în care vom retrăi emoția marilor povești de pe ecran.
INTRAREA ESTE LIBERĂ!
___
Program finanțat din bugetul local al Municipiului Timișoara
Proiect cultural finanțat de Consiliul Județean Timiș prin Programul TimCultura
___

NEXT GENERATION | Tineri artiști în concert
2026-09-11 19:00 - 21:00 | Facultatea de Muzică și Teatru Timișoara, Piața Libertății 1, Timișoara, Timiș, 300077, România
Concertul Next Generation aduce în prim-plan energia, creativitatea și sensibilitatea noii generații de muzicieni, într-o seară dedicată tinerilor artiști și expresivității lor. Pe scena Sălii Orpheum a Facultății de Muzică și Teatru Timișoara, studenții vor avea ocazia să își prezinte talentul și parcursul artistic într-un program care pune în valoare diversitatea repertoriului și personalitatea fiecărui interpret.
Next Generation este o invitație de a descoperi vocile muzicale ale viitorului și de a susține o generație de artiști aflați la începutul drumului lor profesional.
Evenimentul face parte din cadrul Festivalului Eufonia | Colours of Sound. Making the Invisible Visible.

MUSIC AND FORM | Tineri artiști în concert
2026-09-12 19:00 - 21:00 | Galeria Jecza, Calea Martirilor 1989 51/52, Timișoara
Concertul Music and Form aduce împreună muzica și arta vizuală într-un spațiu dedicat creației contemporane, oferind tinerilor muzicieni ocazia de a se întâlni cu publicul într-un cadru artistic aparte.
Seara este dedicată noii generații de interpreți, care își prezintă talentul, sensibilitatea și viziunea artistică printr-un program construit în jurul dialogului dintre muzică și spațiul vizual al Galeriei Jecza.
Fii parte a unui eveniment în care sunetul și imaginea se completează reciproc pentru o experiență artistică impresionantă.

THE COLOUR OF MY DREAMS | Eufonia Festival
2026-09-13 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
The Colour of my Dreams aduce pe scena Sălii Capitol o întâlnire între sensibilitatea muzicii camerale, imaginația contemporană și forța expresivă a marilor capodopere ale repertoriului. Concertul reunește artiști de prestigiu internațional precum Baiba Skride, Vlad Popescu, Sào Soulez Larivière, Alexey Stadler, Aliya Vodovozova, Claire Bagot, Tommaso Lonquich, Bence Bogányi și Andrei Gologan, într-un program care traversează epoci și universuri sonore diferite.
Seara se deschide cu Frédéric Mompou, prin Jeunes filles au jardin și Cris dans la rue, interpretate de Andrei Gologan, lucrări care reflectă universul poetic și intim al compozitorului.
Titlul evenimentului este inspirat de lucrarea Alyssa Weinberg, This is the color of my dreams, interpretată de Vlad Popescu, Sào Soulez Larivière și Alexey Stadler. Lucrarea aduce în prim plan o perspectivă contemporană asupra culorii și imaginației sonore.
Programul continuă cu Camille Saint-Saëns, Caprice sur des airs danois et russes, op. 79, în interpretarea lui Claire Bagot, Aliya Vodovozova, Tommaso Lonquich și Andrei Gologan, o lucrare inspirată de sonorități și teme provenite din tradițiile muzicale daneze și ruse.
În final, publicul va avea ocazia să asculte Johannes Brahms, Cvintetul cu pian în fa minor, op. 34, interpretat de Baiba Skride, Vlad Popescu, Sào Soulez Larivière și Alexey Stadler, una dintre lucrările emblematice ale repertoriului de muzică de cameră.

ON THE ROAD | Biserica Romano-Catolică „Sf. Gerard” din Cenad
2026-09-16 19:00 - 21:00 | Biserica Romano-Catolică „Sf. Gerard” din Cenad, Cenad, 307095
Artiști: Vlad Popescu, Kaori Yamagami, Florian Peelman
Program: Alyssa Weinberg, L. v. Beethoven, G. Kurtág, E. von Dohnányi
Seria de concerte ON THE ROAD din cadrul Festivalului Eufonia aduce muzica de cameră mai aproape de public, într o experiență construită în jurul dialogului dintre artiști, repertorii și spații diferite. Concertul îi reunește pe Vlad Popescu, Kaori Yamagami și Florian Peelman într un program care traversează mai multe universuri muzicale, de la clasicismul lui Ludwig van Beethoven până la expresivitatea aparte a muzicii lui György Kurtág și Ernő von Dohnányi.
Programul se deschide cu Alyssa Weinberg, This is the color of my dreams, lucrare care explorează posibilitățile expresive ale muzicii contemporane și oferă concertului un punct de plecare construit în jurul imaginației și al culorii sonore.
Urmează L. v. Beethoven, Trio de coarde op. 9, nr. 3, în do minor, o lucrare de referință a repertoriului pentru trio de coarde.
Apoi, muzica lui G. Kurtág este reprezentată prin selecții din culegerea Signs, Games and Messages.
Concertul se încheie cu E. von Dohnányi, Serenada pentru trio de coarde, op. 10 în Do major, o lucrare ce îmbină eleganța formei clasice cu bogăția armonică și expresivitatea specifică limbajului compozitorului.
ON THE ROAD propune astfel o călătorie muzicală între epoci și stiluri, în care repertoriul clasic și creația modernă și contemporană se întâlnesc într un dialog captivant.

Eufonia Festival | ON THE ROAD | Sinagoga Neologă din Lugoj
2026-09-17 19:00 - 20:30 | Sinagoga Neologă Lugoj, Strada Cuza Vodă 8, 305500
Artiști: Vlad Popescu, Kaori Yamagami, Florian Peelman
Program: Alyssa Weinberg, L. v. Beethoven, G. Kurtág, E. von Dohnányi
Seria de concerte ON THE ROAD aduce muzica de cameră mai aproape de public, într o experiență construită în jurul dialogului dintre artiști, repertorii și spații diferite. Concertul îi reunește pe Vlad Popescu, Kaori Yamagami și Florian Peelman într un program care traversează mai multe universuri muzicale, de la clasicismul lui Ludwig van Beethoven până la expresivitatea aparte a muzicii lui György Kurtág și Ernő von Dohnányi.
Programul se deschide cu Alyssa Weinberg, This is the color of my dreams, lucrare care explorează posibilitățile expresive ale muzicii contemporane și oferă concertului un punct de plecare construit în jurul imaginației și al culorii sonore.
Urmează L. v. Beethoven, Trio de coarde op. 9, nr. 3, în do minor, o lucrare de referință a repertoriului pentru trio de coarde.
Apoi, muzica lui G. Kurtág este reprezentată prin selecții din culegerea Signs, Games and Messages.
Concertul se încheie cu E. von Dohnányi, Serenada pentru trio de coarde, op. 10 în Do major, o lucrare ce îmbină eleganța formei clasice cu bogăția armonică și expresivitatea specifică limbajului compozitorului.
ON THE ROAD propune astfel o călătorie muzicală între epoci și stiluri, în care repertoriul clasic și creația modernă și contemporană se întâlnesc într un dialog captivant.

Eufonia Festival | ON THE ROAD | Biserica Romano-Catolică „Sf. Vendelin” din Ofsenița
2026-09-18 19:00 - 20:30 | Sat Ofsenița, Timiș, România
Eufonia Festival | ON THE ROAD | Biserica Romano-Catolică „Sf. Vendelin” din Ofsenița (comuna Banloc, jud. Timiș)
Artiști: Vlad Popescu, Kaori Yamagami, Florian Peelman
Program: Alyssa Weinberg, L. v. Beethoven, G. Kurtág, E. von Dohnányi
Seria de concerte ON THE ROAD aduce muzica de cameră mai aproape de public, într o experiență construită în jurul dialogului dintre artiști, repertorii și spații diferite. Concertul îi reunește pe Vlad Popescu, Kaori Yamagami și Florian Peelman într un program care traversează mai multe universuri muzicale, de la clasicismul lui Ludwig van Beethoven până la expresivitatea aparte a muzicii lui György Kurtág și Ernő von Dohnányi.
Programul se deschide cu Alyssa Weinberg, This is the color of my dreams, lucrare care explorează posibilitățile expresive ale muzicii contemporane și oferă concertului un punct de plecare construit în jurul imaginației și al culorii sonore.
Urmează L. v. Beethoven, Trio de coarde op. 9, nr. 3, în do minor, o lucrare de referință a repertoriului pentru trio de coarde.
Apoi, muzica lui G. Kurtág este reprezentată prin selecții din culegerea Signs, Games and Messages.
Concertul se încheie cu E. von Dohnányi, Serenada pentru trio de coarde, op. 10 în Do major, o lucrare ce îmbină eleganța formei clasice cu bogăția armonică și expresivitatea specifică limbajului compozitorului.
ON THE ROAD propune astfel o călătorie muzicală între epoci și stiluri, în care repertoriul clasic și creația modernă și contemporană se întâlnesc într un dialog captivant.

Gala KAMO - Day I | ELENA MÎNDRU & Orchestra simfonică a Filarmonicii Banatul Timișoara | Concert de jazz simfonic | Dirijor: RADU POPA
2026-09-18 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Gala KAMO se deschide cu o întâlnire spectaculoasă între vocea de jazz și întreaga forță a orchestrei simfonice.
Vocalista și compozitoarea româno-finlandeză Elena Mîndru aduce la Sala Capitol proiectul Interbelic reimaginat prin jazz simfonic. Cântece ale Mariei Tănase și șlagăre ale perioadei interbelice sunt redescoperite prin improvizație, armonii contemporane și o bogată paletă de culori orchestrale.
Laureată cu Premiul al II-lea și Premiul publicului la Montreux Jazz Voice Competition, în 2012, în fața unui juriu prezidat de Quincy Jones, Elena Mîndru este una dintre vocile românești importante ale jazzului european.
Alături de Orchestra simfonică a Filarmonicii Banatul Timișoara, dirijată de maestrul Radu Popa, artista transformă repertoriul interbelic într-o experiență amplă și actuală, în care libertatea jazzului întâlnește forța sunetului simfonic.

Gala KAMO - Day II | BEGA BLUES BAND & GUESTS | BUDAPEST ORCHESTRA PROJECT
2026-09-19 17:00 - 22:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
A doua zi a Galei Kamo aduce în fața iubitorilor genului două momente artistice remarcabile, susținute de BEGA BLUES BAND & GUESTS, de la ora 19:00, și BUDAPEST ORCHESTRA PROJECT, sub conducerea lui ÁBEL TOMPA, de la ora 20:30.
Seara este deschisă de Bega Blues Band, una dintre cele mai longevive formații românești de blues-jazz, care continuă povestea începută de Béla Kamocsa și Johnny Bota în urmă cu peste patru decenii. Ascultăm blues, jazz, funk și influențe românești, într-un concert susținut alături de invitați speciali.
În continuare, energia unui club de jazz, amplificată la dimensiunea unui big band, cu saxofoane incisive, alămuri spectaculoase, groove și improvizație, aduce pe scena Sălii Capitol cel mai tânăr big band profesionist din Ungaria. Cu un repertoriu care traversează stiluri muzicale precum swing, funk, jazz și compoziții originale, artiștii încheie spectaculos ediția aniversară a Galei Kamo.
Prezintă: MIMO OBRADOV
_______________________
Înaintea concertului, de la ora 17:00, vă invităm la o întâlnire dedicată celor 35 de ani ai Galei KAMO. Discuția va fi condusă de Florian Lungu, prezentator al multor ediții ale festivalului și unul dintre cei mai cunoscuți realizatori și comentatori de jazz din România. Întâlnirea are loc în foaierul Filarmonicii Banatul Timișoara.
Alături de invitați care au participat la organizarea sau la desfășurarea Galei, Florian Lungu va trece prin momentele importante ale celor 35 de ani: concerte, artiști, ediții și întâmplări rămase în memoria publicului. Întâlnirea va fi însoțită de o expoziție cu afișele edițiilor precedente și cu alte materiale din arhiva festivalului.

Brass Academy | MUSICAL KALEIDOSCOPE
2026-09-25 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Ionuț Podgoreanu (solist și dirijor), alături de soliștii Andrei Kavalinski (trompetă), Andrei Candrianu (trompetă) și Gerard Costes (trombon), împreună cu Ansamblul de instrumente de alamă al Filarmonicii Banatul propun un concert care aduce împreună repertoriul baroc, muzica vieneză, jazzul și sonoritățile inconfundabile ale tangoului, într-o demonstrație de virtuozitate și expresivitate a instrumentelor de alamă.
Programul debutează cu C. Monteverdi, Suită din L’Orfeo (Toccata + dansuri), urmată de A. Vivaldi, Concert pentru 2 trompete în Do major, RV 53, p. I și III, o lucrare care pune în valoare dialogul și virtuozitatea celor două trompete.
Atmosfera festivă continuă cu G. F. Händel, La Réjouissance, iar prima parte a concertului se încheie cu celebra Arie a Reginei Nopții din opera Flautul fermecat de W. A. Mozart, una dintre cele mai recognoscibile pagini ale repertoriului mozartian.
Publicul este invitat apoi să descopere R. Strauss, Wiener Philharmoniker Fanfare, urmată de A. Piazzolla, María de Buenos Aires, lucrare care aduce în program energia și expresivitatea specifică universului tangoului.
Seara continuă cu H. Carmichael, Stardust (pentru corn solo) și se încheie cu R. Mollá, Diamond Hands (pentru trompetă și trombon solo).
Eufonia Brass Academy invită publicul la o experiență muzicală plină de energie, culoare și contrast, într-un program care traversează epoci și stiluri și pune în valoare versatilitatea ansamblului de alamă.

Eufonia Festival | THE COLORS OF TOMORROW
2026-09-27 19:00 - 21:00 | Centrul cultural PLAI – Ambasada, Splaiul Peneș Curcanul nr. 4-5, Timisoara, 300124
Eufonia Brass Academy prezintă The Colors of Tomorrow, un concert dedicat noii generații de muzicieni și perspectivelor pe care aceștia le aduc în lumea muzicii.
Concertul reunește energia, entuziasmul și creativitatea tinerilor artiști într-un program care pune în valoare expresivitatea, virtuozitatea și diversitatea sonorităților instrumentelor de alamă.
The Colors of Tomorrow este o invitație de a descoperi muzicienii de mâine și de a privi spre viitor prin prisma talentului, pasiunii și imaginației unei noi generații artistice.
Eufonia Brass Academy continuă astfel să creeze contexte în care tinerii muzicieni se pot afirma, întâlni cu publicul și transforma scena într-un spațiu al dialogului și al descoperirii.

CARMINA BURANA | Concert vocal-simfonic extraordinar - Deschiderea Stagiunii 2026/27 | Orchestra și Corul Filarmonicii Banatul | Dirijor: RADU POPA | Soliști: LARISA ȘTEFAN – soprană, VALER SABADUS – tenor, JUNGRAE NOAH KIM – bariton
2026-10-02 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Vineri, 2 octombrie 2026, ora 19:00 | Sala Capitol
C. ORFF: Carmina Burana
Carmina Burana deschide stagiunea Arhitecturi muzicale cu una dintre cele mai cunoscute și mai impresionante creații corale ale secolului XX. Dincolo de popularitatea sa, lucrarea lui Carl Orff impresionează prin claritatea construcției și prin forța cu care pune în valoare ritmul, cuvântul și expresia colectivă.
În centrul lucrării se află Fortuna. Roata ei, unul dintre cele mai puternice simboluri ale imaginarului medieval, amintește că destinul omului este într-o continuă schimbare, iar puterea, iubirea, tinerețea și bucuria sunt întotdeauna trecătoare. Din această idee se naște întreaga arhitectură dramatică a lucrării. Carmina Burana devine astfel mai mult decât o cantată scenică: este o reflecție asupra condiției umane, spusă direct, fără artificii.
Corul exprimă vocea comunității, soliștii aduc perspectiva individului, iar orchestra susține permanent tensiunea dramatică a discursului muzical. Împreună, ele dau naștere unei lucrări care își păstrează aceeași forță de la invocația inaugurală a Fortunei până la revenirea ei în final.
Poate că orice început autentic pornește din acceptarea faptului că nu putem controla destinul, ci doar felul în care alegem să-i răspundem.

SCHIȚE ALE FORMEI | Orchestra simfonică a Filarmonicii Banatul | Dirijoare: LENA-LISA WÜSTENDÖRFER, Solistă: ALEXANDRA DARIESCU – pian
2026-10-09 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Program:
É. DUPUY – Uvertura „Youth and Folly” (p.a.)
L. KASHPEROVA – Concertul pentru pian în la minor, op. 2 (p.a.)
J. BRAHMS – Simfonia nr. 1 în do minor, op. 68
Schițe ale formei vorbește despre felul în care o idee muzicală trece prin timp și își schimbă conturul. Programul propune, dincolo de a ilustra începuturile unor curente, trei momente în care forme consacrate — uvertura, concertul și simfonia — sunt privite din unghiuri diferite.
Édouard Dupuy deschide seara cu uvertura operei comice Youth and Folly, o lucrare care surprinde momentul în care uvertura începe să depășească rolul de simplă introducere și capătă valoare de sine stătătoare în repertoriul simfonic.
Concertul pentru pian în la minor de Leokadiya Kashperova are o poveste aparte. Compus în 1900 și interpretat de autoare la Moscova și Sankt Petersburg în 1901, a readus-o în atenția publicului înainte ca numele ei să fie aproape uitat. Redescoperirea modernă a lucrării este legată chiar de solista serii – Alexandra Dariescu, care a realizat în 2022 prima înregistrare modernă a concertului, alături de BBC Symphony Orchestra.
În partea a doua, Brahms aduce greutatea marii forme simfonice. Prima sa simfonie a apărut după ani de ezitare, sub presiunea moștenirii lui Beethoven, pe care compozitorul o simțea mereu „în urma sa”. Lucrarea nu imită modelul acestuia, ci îl continuă într-o notă personală.
Când ultimele acorduri ale simfoniei lui Brahms se sting, nu rămâne doar sentimentul unei izbânzi muzicale, ci și încrederea că marile construcții se nasc din răbdare și curajul de a nu renunța la propria idee.

ARTA PROPORȚIEI | Orchestra simfonică a Filarmonicii Banatul | Dirijor: CHRISTIAN SCHUMANN | Solist: SEBASTIAN JACOT – flaut
2026-10-16 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Program:
C. M. von WEBER: Uvertura la opera „Freischütz”, op. 77
W. A. MOZART: Rondo în re major, K. Anh. 184
P. TAFFANEL: Fantezie pentru flaut și orchestră după opera „Freischütz” a lui C. M. von WEBER
F. MENDELSSOHN: Simfonia nr. 1 în do minor
Marile schimbări din istoria muzicii nu apar întotdeauna prin rupturi. Uneori, ele se nasc din felul în care o generație reușește să păstreze ceea ce este esențial și, în același timp, să privească înainte. Programul acestei seri surprinde un astfel de moment de echilibru.
În 1821, premiera operei Der Freischütz a lui Carl Maria von Weber a schimbat cursul operei germane. Inspirată din legende populare și din imaginarul romantic, lucrarea a demonstrat că tradiția locală poate deveni sursă pentru o expresie artistică nouă. Uvertura, construită din temele principale ale operei, nu mai este o simplă introducere, ci concentrează conflictul și atmosfera întregii povești, devenind un model pentru generațiile următoare.
Între două ipostaze ale muzicii lui Weber, Mozart aduce eleganța și echilibrul care aveau să rămână un reper pentru întregul secol al XIX-lea. Iar când Felix Mendelssohn își prezintă prima simfonie, la numai cincisprezece ani, el nu încearcă să aleagă între clasicism și romantism. Le înțelege pe amândouă și le transformă într-un limbaj propriu, de o maturitate remarcabilă. Muzica sa privește spre Mozart și Beethoven, dar păstrează ecoul lumii deschise de Weber, pe care tânărul compozitor o descoperise chiar la premiera berlineză a operei Der Freischütz.
Există creații care impresionează prin noutate. Altele rămân vii pentru că găsesc măsura perfectă între ceea ce moștenesc și ceea ce lasă mai departe.

PUNCT DE PLECARE | Orchestra simfonică a Filarmonicii Banatul | Dirijor: DANIEL RAISKIN | Solist: FLORIN ILIESCU – vioară
2026-10-23 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Program:
A. KHACHATURIAN – Concertul pentru vioară în re minor, op. 46
J. SIBELIUS – Simfonia nr. 1 în mi minor, op. 39
Uneori, cea mai importantă întrebare pe care și-o pune un compozitor nu este ce va scrie, ci cum va suna propria lui voce. Programul acestei seri reunește două lucrări în care identitatea artistică este clar conturată.
Compus în 1940 pentru David Oistrakh, Concertul pentru vioară de Aram Khaciaturian a fost primit imediat cu entuziasm și a intrat rapid în repertoriul marilor violoniști. Compozitorul integrează ritmuri și inflexiuni inspirate din tradiția muzicală armeană, dând acestor rădăcini culturale un limbaj personal.
Cu patruzeci de ani mai devreme, Jean Sibelius își prezenta prima sa simfonie într-un moment delicat pentru istoria țării sale. În 1899, Manifestul din Februarie inaugura politica de rusificare promovată de Imperiul Rus și limita autonomia Marelui Ducat al Finlandei. Simfonia nu este o lucrare programatică și nici un manifest politic, însă publicul finlandez a recunoscut în vocea ei una dintre expresiile unei identități culturale care refuza să fie redusă la tăcere. În același timp, lucrarea marchează apariția unui limbaj muzical care avea să-l transforme pe Sibelius într-una dintre vocile definitorii ale simfonismului european.
Uneori, adevăratul început nu este primul pas, ci clipa în care recunoști, pentru prima dată, că vocea pe care o cauți este deja a ta.

PERSPECTIVE | Orchestra simfonică Filarmonicii Banatul | Dirijor: TOMÁŠ BRAUNER | Solist: VALENTIN RĂDUȚIU – violoncel
2026-10-30 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Program:
C. IVES: The Unanswered Question
E. ELGAR: Concertul pentru violoncel în mi minor, op. 85
J. HAYDN: Simfonia nr. 103 în Mib major, Hob I: 103
Programul acestei seri reunește trei compozitori care, fiecare în epoca sa, au avut curajul să privească dincolo de convențiile timpului și să deschidă perspective noi asupra muzicii.
Compusă în 1908, The Unanswered Question de Charles Ives avea să fie cu mult înaintea vremii sale. Orchestra este împărțită în trei grupuri independente: coardele creează un fundal aproape nemișcat, trompeta adresează aceeași întrebare de șapte ori, iar instrumentele de suflat încearcă, fără succes, să îi găsească răspunsul.
Scris imediat după Primul Război Mondial, Concertul pentru violoncel de Edward Elgar surprinde prin caracterul său profund introspectiv. Deși premiera a trecut aproape neobservată, lucrarea avea să fie redescoperită câteva decenii mai târziu și este astăzi considerată una dintre capodoperele repertoriului pentru violoncel.
Cu mai bine de un secol înainte, Joseph Haydn surprindea publicul londonez deschizând Simfonia nr. 103 cu o lovitură solemnă de timpan, gest care i-a adus și supranumele „Drumroll”. Un început neașteptat pentru o lucrare plină de inventivitate și umor, semnată de compozitorul care a redefinit genul simfonic.
Orice nouă perspectivă începe în clipa în care cineva îndrăznește să întrebe: „Ce-ar fi dacă?

CONSTRUCȚII ISTORICE | Concert coral aniversar | Corul „Ion Românu” al Filarmonicii Banatul | Dirijori: ANDREI STĂNCULESCU, CIPRIAN ȚUȚU, IOSIF TODEA
2026-11-04 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Program CIPRIAN ȚUȚU

George Balint – Paparuda
Cornelia Tăutu – Divertisment folcloric
Petru Stoianov – Basmul trenului-destin

Program ANDREI STĂNCULESCU

Jaakko Mäntyjärvi – Double, Double Toil and Trouble
Ēriks Ešenvalds – Northern Lights
Eric Whitacre – Leonardo Dreams of His Flying Machine

Program IOSIF TODEA

Ola Gjeilo – Tota pulchra es
Ola Gjeilo – Tundra
Ola Gjeilo – The ground
Ola Gjeilo – Dark and luminous night

Există construcții care nu sunt ridicate din piatră sau cărămidă, ci din timp, memorie și oameni. O astfel de construcție este și corul. Fiecare generație de artiști și fiecare dirijor adaugă o nouă voce unei identități care se modelează continuu, fără a-și pierde esența.
Concertul aniversar al Corului „Ion Românu” reunește trei dirijori care au marcat, în etape diferite, evoluția ansamblului. Fiecare propune un univers sonor distinct, iar împreună alcătuiesc un portret al uneia dintre cele mai valoroase formații corale din țară.
Programul traversează o impresionantă diversitate stilistică. Rădăcinile folclorului românesc prind o expresie contemporană în lucrările lui George Balint, Cornelia Tăutu și Petru Stoianov. Universul nordic aduce misterul și lumina în creațiile lui Jaakko Mäntyjärvi și Ēriks Ešenvalds, în timp ce muzica lui Eric Whitacre transformă corul într-un adevărat laborator al imaginației sonore. Finalul, dedicat lui Ola Gjeilo, deschide un spațiu de introspecție, în care spiritualitatea și frumusețea timbrală se întâlnesc într-un limbaj coral de o rară intensitate.
O aniversare nu celebrează doar anii care au trecut, ci și ceea ce continuă să se construiască. Iar istoria unui cor se măsoară, înainte de toate, prin vocile care îi duc mai departe sunetul.

SPAȚII ÎN REZONANȚĂ | Orchestra simfonică a Filarmonicii Banatul | Dirijor: LEVENTE TÖRÖK | Solistă: JUDIT KUTASI – mezzosoprană
2026-11-06 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Program:
R. WAGNER – Tristan und Isolde „Vorspiel”, WWV 90
R. WAGNER – Wesendonck Lieder, WWV 91
A. DVOŘÁK – Simfonia nr. 8 în sol major, op. 88
Înainte de a deveni sunet, muzica există ca inspirație. Uneori își are originea într-o poveste, alteori într-un poem sau într-un loc care continuă să rezoneze în imaginație.
Tristan und Isolde pornește de la una dintre marile legende medievale ale Europei, însă Richard Wagner o transformă într-o meditație asupra iubirii și a destinului, revoluționând în același timp limbajul muzical al epocii. Wesendonck Lieder, compuse în aceeași perioadă pe versurile Mathildei Wesendonck, oferă o perspectivă rară asupra procesului său creator: două dintre lieduri sunt considerate chiar de Wagner „studii” pentru Tristan und Isolde, surprinzând momentul în care una dintre cele mai influente partituri din istoria operei începea să prindă contur.
Pentru Antonín Dvořák, spațiul inspirației este Boemia natală. Simfonia nr. 8 nu descrie un peisaj și nici nu citează direct muzica populară, însă păstrează prospețimea, vitalitatea și optimismul lumii în care compozitorul s-a format. Scrisă într-un moment de deplină maturitate artistică, lucrarea este expresia libertății unui creator care își găsise propria voce.
Poate că fiecare creator își găsește propria voce în clipa în care lumea din jur începe să rezoneze cu lumea interioară.

ARCADE IBERICE | Orchestra simfonică a Filarmonicii Banatul | Dirijor: RADU POPA | Solistă: ROSANNE PHILIPPENS – vioară
2026-11-13 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Program:
E. CHABRIER: España
E. LALO – Symphonie Espagnole, op. 21
M. RAVEL – La valse, M.72
M. RAVEL – Bolero, M.81
În istoria muzicii, uneori cele mai convingătoare portrete ale unui loc sunt realizate de cei care îl privesc din afară. Spania a devenit pentru mulți compozitori un spațiu al imaginației, al libertății și al culorii orchestrale.
În 1882, Emmanuel Chabrier călătorește în Spania și este atât de impresionat de energia, ritmurile și atmosfera pe care le descoperă, încât întoarcerea acasă se transformă aproape inevitabil în España. Lucrarea nu citează fidel muzica populară, ci surprinde spiritul unei țări cu o naturalețe atât de autentică încât avea să fie apreciată chiar de muzicienii spanioli.
Câțiva ani mai târziu, Édouard Lalo compune Symphonie espagnole pentru marele violonist Pablo de Sarasate. Deși titlul vorbește despre o „simfonie”, lucrarea este, în esență, un concert pentru vioară în care virtuozitatea și eleganța franceză se întâlnesc cu ritmurile și culoarea iberică.
Maurice Ravel completează această călătorie muzicală dintr-o perspectivă personală: moștenirea bască a mamei sale și fascinația pentru dans transformă fie Boléro, fie La Valse în arhitecturi sonore memorabile.
Poate că marile călătorii nu schimbă doar percepția asupra lumii, ci și felul în care lumea ajunge să răsune în muzică.

PUNCT DE INFLEXIUNE | Orchestra simfonică a Filarmonicii Banatul | Dirijor: ANNA SPASOVSKA | Solist: SIMON TRPČESKI – pian
2026-11-20 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Program:
S.RACHMANINOV – Concertul pentru pian nr. 2, op. 18
P. I. CEAIKOVSKI – Simfonia nr. 1 în sol minor, op. 13
Nu toate marile lucrări sunt scrise la capătul unui drum. Unele sunt chiar începutul lui.
După eșecul devastator al primei sale simfonii, Rachmaninov încetează aproape complet să mai compună. Timp de aproape trei ani, nu reușește să scrie nimic. Concertul nr. 2 pentru pian, compus după tratamentul urmat cu medicul Nikolai Dahl și dedicat acestuia, nu este doar revenirea unui mare compozitor, ci una dintre cele mai impresionante renașteri artistice din istoria muzicii. În spatele uneia dintre cele mai iubite partituri din repertoriul pianistic se află povestea unui artist care a trebuit, mai întâi, să învețe din nou să creadă în propria muzică.
Cu aproape patru decenii înainte, Ceaikovski pășea pentru prima dată pe teritoriul simfoniei. Inspirată de peisajele iernii ruse și subtitulată Vise de iarnă, Simfonia nr. 1 surprinde un compozitor aflat încă la începutul drumului, dar în a cărui muzică se întrezăresc deja lirismul, sensibilitatea și bogăția melodică ce aveau să-i definească întreaga creație. Deși compunerea lucrării l-a epuizat și i-a adus numeroase îndoieli, peste ani avea să mărturisească faptul că devenise una dintre cele mai dragi dintre toate simfoniile sale.
Poate că un punct de inflexiune nu este clipa în care viața își schimbă direcția, ci clipa în care noi găsim puterea de a merge mai departe.

DINCOLO DE ZIDURI | Orchestra simfonică și Corul Filarmonicii Banatul | Dirijor: RUMON GAMBA | Soliști: EMMA RISTI - soprană, FLORINA ILIE - soprană, BOGDAN BACIU - bariton
2026-11-27 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Program:
G. HOLST: Balet din opera „The Perfect Fool”, op. 39
L. BERNSTEIN: Chichester Psalms
R. VAUGHAN-WILLIAMS: Dona Nobis Pacem
Uneori, lumea în care trăim nu este suficientă pentru a exprima ceea ce simțim. Atunci apelăm la imaginație, la credință sau la speranță. Nu pentru a fugi de realitate, ci pentru a vedea dincolo de limitele ei.
În The Perfect Fool, Gustav Holst transformă spiritele Pământului, Apei și Focului într-o demonstrație de imaginație orchestrală. Deși opera nu a avut succes, muzica baletului a rămas în repertoriu, dovadă că uneori o creație își găsește propria viață dincolo de contextul în care s-a născut.
Compus pentru o catedrală anglicană, Chichester Psalms de Leonard Bernstein păstrează textul integral în ebraică. Într-o singură lucrare, tradiții diferite ajung să vorbească aceeași limbă, iar credința devine un spațiu al dialogului.
Scrisă în 1936, când Europa se apropia de un nou război, Dona Nobis Pacem de Ralph Vaughan Williams nu este doar o rugăciune pentru pace, ci și un avertisment că viitorul se construiește înainte ca istoria să îl confirme.
Poate că nu vom trăi niciodată într-o lume fără ziduri. Dar vom avea întotdeauna libertatea de a alege dacă ne oprim în fața lor sau căutăm o cale de a merge mai departe. Uneori, primul pas este să ne imaginăm că drumul există.

STRUCTURI DE REZISTENȚĂ | Orchestra simfonică a Filarmonicii Banatul | Dirijor: GIUSEPPE MENGOLI | Solist: DANIEL CIOBANU – pian
2026-12-04 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Program:
E. GRIEG: Concertul pentru pian și orchestră în la minor, op. 16
D. ȘOSTAKOVICI: Simfonia nr. 5 în re minor, op. 47
Există împrejurări care ne obligă să ne schimbăm. Și există convingeri atât de puternice, încât alegem să construim în jurul lor întreaga noastră existență. Uneori, aceasta este cea mai discretă formă de rezistență.
Edvard Grieg avea doar 24 de ani când a compus singurul său Concert pentru pian. Inspirat de modelul lui Robert Schumann, el reușește să construiască un limbaj propriu, în care ritmurile și culoarea muzicii norvegiene dau naștere uneia dintre cele mai recognoscibile partituri ale romantismului. Lucrarea marchează momentul în care Grieg își afirmă definitiv propria identitate artistică.
Pentru Dmitri Șostakovici, miza era cu totul alta. Simfonia nr. 5 este scrisă în 1937, după condamnarea publică a creației sale de către regimul sovietic. Prezentată oficial drept „răspunsul practic al unui artist sovietic la critici juste”, lucrarea continuă să ridice întrebări și astăzi: este un gest de conformare sau unul de rezistență? Tocmai această ambiguitate i-a păstrat forța timp de aproape un secol.
Poate că adevărata rezistență nu înseamnă să înfrunți lumea cu zgomot. Uneori, ea înseamnă să rămâi fidel propriei voci chiar și atunci când totul te îndeamnă să renunți.

ACCADEMIA DONIZETTIANA | Orchestra simfonică a Filarmonicii Banatul | Dirijor: GABRIEL BEBEȘELEA | Solist: MICHAEL SPYRES – baritenor
2026-12-12 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
PROGRAM INTEGRAL GAETANO DONIZETTI
Uneori, patrimoniul nu înseamnă ceea ce păstrăm în arhive, ci ceea ce alegem să readucem la viață. Muzica lui Gaetano Donizetti dovedește că marile descoperiri nu aparțin doar trecutului.
Astăzi, Donizetti este cunoscut mai ales prin câteva capodopere ale teatrului liric. Dincolo de ele se află, însă, un creator de o inventivitate remarcabilă, a cărui operă continuă să fie cercetată, editată și redescoperită. Concertul care încheie Festivalul MUSICA RICERCATA – Accademia Donizettiana propune un program integral dedicat unui compozitor care încă mai are multe de spus.
Alături de Orchestra Filarmonicii Banatul Timișoara, dirijate de Gabriel Bebeșelea, unul dintre cei mai implicați promotori ai recuperării patrimoniului muzical european, se află Michael Spyres, artist considerat astăzi unul dintre marii interpreți ai repertoriului belcantist. Rara sa voce de baritenor îi permite să redea cu autenticitate scriitura vocală imaginată de Donizetti pentru marile voci ale epocii sale.
Poate că un patrimoniu rămâne cu adevărat viu doar atunci când fiecare generație își asumă responsabilitatea de a-l redescoperi.

Recviem IN MEMORIAM dedicat victimelor comunismului | Orchestra simfonică și Corul Filarmonicii Banatul | Dirijor: AZIS SADIKOVIC | Soliști: NADINE KOUTCHER – soprană, LIZA KADELNIK – mezzosoprană, MARIUS BUDOIU – tenor, ALIN ANCA – bas | Dirijorul corului: IOSIF TODEA
2026-12-17 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Program: RECVIEM „IN MEMORIAM” DEDICAT VICTIMELOR COMUNISMULUI
Compozitori: ZYGMUNT KRAUZE (Polonia), MARTIN SMOLKA (Cehia), IRIS SZEGHY (Slovacia), SVEN HELBIG (Germania de Est), LÁSZLÓ TIHANYI (Ungaria), DOBRINKA TABAKOVA (Bulgaria), DAN DEDIU (România).
Există momente pe care nici timpul, nici istoria nu ar trebui să le acopere cu tăcere. Atunci când o singură voce nu este de ajuns, memoria devine un gest colectiv.
Comandat de Filarmonica Banatul Timișoara pentru comemorarea victimelor Revoluției din 1989, Recviem In Memoriam reunește șapte compozitori din Polonia, Cehia, Slovacia, Germania de Est, Ungaria, Bulgaria și România. Asemenea marilor creații colective din istoria muzicii, fiecare autor își păstrează propria voce, contribuind la o singură lucrare și la un singur mesaj: memoria nu aparține unei doar națiuni, ci unei conștiințe comune.
Scrisă pentru a răsuna la Timișoara, orașul în care Revoluția Română a început în decembrie 1989, lucrarea transformă recviemul într-un spațiu al reflecției și al solidarității. Nu vorbește doar despre cei care au fost pierduți, ci și despre responsabilitatea celor care aleg să își amintească.
Poate că memoria nu poate schimba trecutul. Dar poate împiedica uitarea să îl rescrie.

PILONI AI TRADIȚIEI | Concert extraordinar de Crăciun | Corul „Ion Românu” al Filarmonicii Banatul | Dirijor: IOSIF TODEA
2026-12-22 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
În program: Colinde din repertoriul național și universal
Nicio tradiție nu dăinuie prin ea însăși. Fiecare există pentru că, generație după generație, cineva a ales să o ducă mai departe. Colindele sunt poate cel mai frumos exemplu al acestei continuități.
Programul serii reunește colinde din repertoriul românesc și internațional, fiecare născută într-o altă cultură, dar purtând aceeași veste a Nașterii Mântuitorului.
De peste două mii de ani, această veste răsună în limbi și melodii diferite, fără să-și piardă puterea de a aduce oamenii împreună. Și în acest an, ne vom uni glasurile pentru a vesti, cu aceeași bucurie, Nașterea Domnului.
Unele vești nu sunt menite să fie păstrate, ci împărtășite.

ÎNTRE ANI | Concert extraordinar de Anul Nou | Orchestra simfonică a Filarmonicii Banatul | Dirijor: CIPRIAN TEODORAȘCU | Soliști: RENATA VARI, GEORGE VÎRBAN
2026-12-29 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Există tradiții care nu au nevoie de explicații. Revenim la ele fiindcă ne fac să simțim, de fiecare dată, că începuturile pot fi frumoase. Concertul de Anul Nou este una dintre ele.
Valsurile lui Johann Strauss au devenit, de mai bine de un secol, simbolul muzical al trecerii dintre ani. Alături de ele, muzica lui Ceaikovski, Delibes, Iosif Ivanovici, Dmitri Șostakovici și Eugen Doga transformă eleganța, nostalgia și exuberanța într-o celebrare a bucuriei de a fi împreună.
Lăsăm muzica să dea glas bucuriei și întâmpinăm împreună un nou început.

VALSURI IMPERIALE | Orchestra simfonică a Filarmonicii Banatul Timișoara | Dirijor: RADU POPA
2027-01-05 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Dunărea este mai mult decât un fluviu. De secole, ea leagă orașe, culturi și tradiții, devenind unul dintre marile simboluri ale Europei Centrale. Nu este întâmplător că două dintre cele mai cunoscute valsuri din istoria muzicii îi poartă numele.
Dunărea albastră a lui Johann Strauss și Valurile Dunării ale lui Ion Ivanovici deschid drumul către o lume a eleganței vieneze, completată de verva lui Franz von Suppé și de farmecul valsurilor și polcilor care au făcut celebră această epocă. Împreună, ele recompun atmosfera unei Europe cosmopolite, în care muzica era parte firească din marile sărbători ale orașului și din bucuria de a trăi.
Poate că adevărata eleganță a acestei muzici stă în faptul că, după mai bine de un secol, continuă să ne invite la aceeași bucurie de a o împărtăși.
În program, lucrări de: Franz von Suppé, Ion Ivanovici, Johann Strauss II, Franz Lehár, Hans Christian Lumbye, Johann Strauss I.

SUB ACEEAȘI CUPOLĂ | Orchestra simfonică și Corul Filarmonicii Banatul | Dirijor: DANIEL GEISS | Soliști: VALENTIN RĂDUȚIU – violoncel, MILIȚA PANTIN – soprană, MIHAIL DOGOTARI – bariton
2027-01-15 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Program:
G. ENESCU: Simfonia concertantă pentru violoncel și orchestră, op. 8
G. ENESCU: Rapsodia Română nr. 1, op. 11
I. ILIE: Luceafărul pentru soprană, bariton, cor și orchestră
Există creații care devin simboluri și au puterea de a schimba pentru totdeauna felul în care o cultură se exprimă.
În muzica lui George Enescu și în poezia lui Mihai Eminescu regăsim două dintre cele mai puternice astfel de momente. Rapsodia Română nr. 1 și Simfonia concertantă pentru violoncel și orchestră dezvăluie un creator care a făcut din limbajul muzical românesc un reper al patrimoniului european. Peste mai bine de un secol, poemul Luceafărul își găsește un nou ecou în creația vocal-simfonică semnată de I. Ilie, confirmând că marile texte continuă să inspire noi limbaje artistice. Concertul marchează Ziua Culturii Naționale, sărbătorită în fiecare an la 15 ianuarie, data nașterii lui Mihai Eminescu.
Valoarea unei capodopere nu se măsoară doar în admirația pe care o stârnește, ci și în creația pe care continuă să o inspire.

RECOMPUNERE | Orchestra simfonică a Filarmonicii Banatul | Dirijor: STEFAN GEIGER | Solist: DIEGO RUBIO – percuție
2027-01-22 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Program:
J. S. BACH: Toccata și Fuga, BWV 565 (orch. L. STOKOWSKI)
J. PSATHAS: Leviathan for percussion and orchestra
I. STRAVINSKY: Petrushka, K012
Uneori, o capodoperă schimbă istoria. Alteori, felul în care fiecare generație alege să o asculte.
Când Leopold Stokowski a orchestrat Toccata și Fuga în re minor de Johann Sebastian Bach, nu și-a propus să înlocuiască originalul, ci să-i ofere o nouă perspectivă. Versiunea sa avea să devină celebră în întreaga lume odată cu filmul Fantasia, deschizând muzica lui Bach către un public cum nu mai existase până atunci. Aproape un secol mai târziu, Leviathan de John Psathas redefinește, la rândul său, concertul pentru percuție printr-o energie ieșită din comun. Iar în Petrushka, Igor Stravinski recompune însăși tradiția baletului, transformând un personaj popular rus într-una dintre partiturile care aveau să marcheze decisiv muzica secolului XX.
Fiecare dintre aceste lucrări pornește de la ceva ce părea deja cunoscut. Și demonstrează că marile creații nu încetează niciodată să se transforme.
